ZurichNLP/romansh-municipal-text-corpus huggingface dataset:
Rumantsch: Il messadi present duei mussar co in diever futur savess veser ora per las vischnauncas concessiunarias (ed il cantun). En vesta alla decisiun da principi ch'ei da prender tenor la legislaziun federala davart il dretg dallas auas fa ei tenor la suprastonza communala senn che las votantas ed ils votants – che han da decider ils proxims onns a basa digl uorden giuridic vertent era davart la surdada dallas novas concessiuns – s'exprimien all'urna era davart la damonda dall'OEZ da renovar la concessiun e determineschien resp. confirmien il medem mument da principi co la forza hidraulica duei vegnir utilisada el futur. Quei proceder garantescha che la suprastonza communala realisescha il project el senn dalla populaziun e prepara quel per il conclus definitiv. Cun la proposta suttamessa vul la suprastonza communala pia d'ina vart contonscher ina decisiun dalla cuminonza dallas votantas e dils votants concernent la renovaziun dallas concessiuns dall'OEZ. Per cass che las votantas ed ils votants ein d'accord cun la proposta da buca renovar pli las relaziuns da concessiun cun l'OEZ, duein els da l'autra vart era prender ina decisiun (el senn d'ina incumbensa) davart igl ulteriur proceder en quella fatschenta. Cunquei ch'ei setracta il mument mo (denton era tonaton) da preparar il terren per il futur, eis ei uss aunc buca necessari da haver in concept detagliau davart il diever futur dils implonts.
Deutsch: Im Rahmen der vorliegenden Botschaft wird aufgezeigt, wie eine künftige Nutzung durch die Konzessionsgemeinden (und den Kanton) in den Grundzügen ausgestaltet sein könnte. Im Hin-blick auf die Umsetzung des Grundsatzentscheides gemäss der eidgenössischen Wasserrechtsge-setzgebung macht es aus Sicht des Gemeindevorstandes Sinn, dass die Urnengemeinde, welche in den kommenden Jahren laut der geltenden Rechtsordnung über die Verleihung der neuen Konzessionen zu entscheiden hat, auch über das Gesuch der KWZ um Konzessionserneuerung befindet und gleichzeitig die Stossrichtung für eine künftige Nutzung der Wasserkraft in den Grundzügen vorgibt bzw. bestätigt. Damit wird gewährleistet, dass der Gemeindevorstand die Umsetzung des Vorhabens im Sinne der Bevölkerung an die Hand nimmt und zum definitiven Entscheid vorbereitet. Mit dem beantragten Beschluss geht es dem Gemeindevorstand also ei-nerseits darum, von den Stimmberechtigten einen Entscheid über die von der KWZ beantragten Erneuerung der Konzessionen zu erhalten. Für den Fall, dass die Urnengemeinde dem Antrag auf Nichterneuerung der Konzessionsverhältnisse mit der KWZ zustimmt, soll andererseits ein Be-schluss (im Sinne eines Auftrages) für die weitere Umsetzung des Geschäfts gefasst werden. Da es zum jetzigen Zeitpunkt vorerst nur (aber immerhin) um eine Weichenstellung geht, braucht die genaue Ausgestaltung der künftigen Nutzung noch nicht im Detail bekannt zu sein.
Rumantsch: La suprastonza communala ed il parlament communal fan las suandontas propostas concretas – che vegnan repetidas alla fin da quei messadi – per mauns dalla cuminonza dallas votantas e dils votants all'urna:
Deutsch: Die konkreten Anträge an die Urnengemeinde lauten wie folgt und werden am Schluss dieser Botschaft wiederholt:
Rumantsch: Sebasond sin las explicaziuns precedentas e sin art. 58a al. 2 dalla lescha federala davart l'utilisaziun dallas forzas d'aua (Lescha davart il dretg dallas auas, LDA; CS 721.80) proponan la suprastonza communala ed il parlament communal a Vus da:
Deutsch: Gestützt auf die vorstehenden Ausführungen beantragen der Gemeindevorstand und das Gemeindeparlament Ihnen in Anwendung von Art. 58a Abs. 2 des Bundesgesetzes über die Nutzbarmachung der Wasserkräfte (Wasserrechtsgesetz, WRG SR 721.80):
Rumantsch: Sebasond sin quei conclus vegn la suprastonza communala – en cunvegnientscha cun la corporaziun dallas vischnauncas concessiunarias – incumbensada da realisar tut las mesiras necessarias per in'utilisaziun futura dall'aua nezegiada gia oz els implonts existents dall'OEZ entras las vischnauncas ed il cantun; oravontut vegn ella incumbensada da:
Deutsch: Gestützt auf diesen Beschluss wird der Gemeindevorstand – im Benehmen mit der KOKWZ – mit der Umsetzung sämtlicher Massnahmen im Hinblick auf die künftige Nutzung der Was-serkräfte der heute bereits genutzten Gewässer in den bestehenden Kraftwerksanlagen der KWZ durch die Gemeinden und den Kanton beauftragt, insbesondere:
Rumantsch: Las concessiuns dils dretgs dallas auas dall'OEZ scadan ils 31 da december 2037. Suenter che l'OEZ ha inoltrau ina damonda da renovar las concessiuns existentas, ston las vischnauncas concessiunarias sco autoritads da concessiun decider tochen ils 31 da december 2027, sch'ellas ein «da principi promtas da renovar la concessiun» dall'OEZ (art. 58a al. 2 dalla lescha federala davart l'utilisaziun dallas forzas d'aua, LDA; CS 721.80). Tenor art. 46 dalla lescha cantunala davart il dretg dallas auas (LDAG; DG 810.100) vegnan «ils sclariments arisguard la scadenza dalla concessiun, la recumpra ed in'eventuala renovaziun dalla concessiun fatgs communablamein dallas vischnauncas e dil cantun». Il cantun e las vischnauncas (representadas dalla corporaziun dallas vischnauncas concessiunarias) han installau per quei intent ina cumissiun che examinescha la fatschenta e prepara quella per mauns dallas vischnauncas concessiunarias e dalla regenza. Il messadi present ei il resultat dils sclariments che la cumissiun ha fatg e dallas discussiuns ch'ella ha menau.
Deutsch: Die Wasserrechtskonzessionen der KWZ laufen am 31. Dezember 2037 aus. Nachdem die KWZ fristgerecht ein Gesuch um Erneuerung der bestehenden Konzessionen eingereicht hat, müssen die Konzessionsgemeinden als Verleihungsbehörden bis am 31. Dezember 2027 entscheiden, ob sie «grundsätzlich zu einer Erneuerung der Konzession» an die KWZ bereit sind (Art. 58a Abs. 2 des Eidgenössischen Wasserrechtsgesetzes, WRG; SR 721.80). Laut Art. 46 des kantonalen Was-serrechtsgesetzes (BWRG; BR 810.100) werden «die Abklärungen im Hinblick auf den Heimfall, den Rückkauf sowie eine allfällige Erneuerung der Konzession von Gemeinden und Kanton ge-meinsam getroffen». Kanton und Gemeinden (in Vertretung durch die KOKWZ) haben zu diesem Zweck eine Heimfallkommission eingesetzt, welche das Geschäft prüft und zuhanden der Kon-zessionsgemeinden sowie der Regierung aufarbeitet. Die vorliegende Botschaft ist das Ergebnis der Abklärungen und Beratungen, welche die Heimfallkommission getroffen hat.
Rumantsch: Las vischnauncas concessiunarias ed il cantun ston pia examinar e decider entochen ils 31 da december 2027 co els vulan reglar da principi il diever futur dalla forza hidraulica els implonts existents dall'OEZ. Quei messadi presenta las basas dalla procedura da decisiun politica ellas vischnauncas concessiunarias ed ella regenza sco era las pusseivladads d'agir e las consequenzas, tenend quen allas prescripziuns e cundiziuns legalas. Suenter haver giudicau las opziuns d'agir pusseivlas e risguardau ils differents interess suttametta la suprastonza communala allas vischnauncas concessiunarias ina proposta per reglar il diever futur dils implonts dall'OEZ.
Deutsch: Für die Konzessionsgemeinden sowie den Kanton geht es also darum, bis zum 31. Dezember 2027 zu prüfen und zu entscheiden, wie die Nutzung der Wasserkraft in den bestehenden Anla-gen der KWZ in Zukunft im Grundsatz geregelt werden soll. In der vorliegenden Botschaft wer-den die Grundlagen im Hinblick auf die politische Entscheidungsfindung in den Konzessionsge-meinden und in der Regierung dargelegt. Auf der Grundlage der rechtlichen Vorgaben und Rahmenbedingungen werden die Handlungsmöglichkeiten und deren Auswirkungen aufgezeigt. Gestützt auf eine Beurteilung der Handlungsoptionen wird den Konzessionsgemeinden – unter Berücksichtigung der verschiedenen Interessen – ein Antrag für die Regelung der künftigen Nut-zung der Anlagen der KWZ unterbreitet.
Rumantsch: Ils onns 1946 resp. 1949 han las vischnauncas concessiunarias dau als antecessurs giuridics dall'OEZ dad oz il dretg da far diever dalla forza hidraulica egl intschess dil Rein da Val, dil Rein Anteriur e dalla Rabiusa. Quellas concessiuns scadan tuttas ils 31 da december 2037, sebasond sin il conclus d'approbaziun corrispundent dalla regenza.
Deutsch: In den Jahren 1946 bzw. 1949 erteilten die Konzessionsgemeinden den Rechtsvorgängern der heutigen KWZ das Recht, die Wasserkräfte im Einzugsgebiet des Valser Rheins, des Vorderrheins und der Rabiusa zu nutzen. Diese Verleihungen enden, gestützt auf den entsprechenden Ge-nehmigungsbeschluss der Regierung, alle am 31. Dezember 2037.
Rumantsch: A basa dallas concessiuns dil dretgs dallas auas ha l'OEZ construiu dapi ils onns 1940 resp. 1950 divers implonts per producir energia electrica. La gruppa d'ovras hodierna dall'OEZ cumpeglia (representau a moda simplificada) il lag da fermada cun la centrala a Zervreila, la gallaria da deviaziun dalla Val S. Pieder ella Val Stussavgia, ils lags da regulaziun a Wanna, Stussavgia Plaz ed Egschi e las centralas a Stussavgia Plaz, Giuvaulta e Realta.
Deutsch: Gestützt auf diese Wasserrechtskonzessionen hat die KWZ seit den 1940-er bzw. 50-er Jahren zahlreiche Anlagen zur Erzeugung von elektrischer Energie erstellt. Die heutige Werkgruppe der KWZ umfasst (vereinfacht dargestellt) den Stausee mit der Zentrale in Zervreila, den Überlei-tungsstollen vom Valser- ins Safiental, die Ausgleichsbecken in Wanna, Safien Platz und Egschi sowie die Zentralen in Safien Platz, Rothenbrunnen und Realta.
Rumantsch: Las totalmein sis concessiuns dall'OEZ cuntegnan per gronda part las medemas disposiziuns concernent il retuorn dils implonts. Tenor quellas han las vischnauncas concessiunarias il dretg da retuorn el senn dad art. 67 al. 1 lit. a e b LDA. Quei vul gir che las vischnauncas concessiunarias san surprender «gratuitamein ils stabiliments construi sin terren public ni privat per accumular ni tschaffar, menar neutier ni deviar l'aua, ils motors d'aua cun ils baghetgs, els quals els sesanflan, ed il terren che survescha a menar l'ovra hidraulica» sco era surprender «encunter in'indemnisaziun duida ils stabiliments per producir e transportar l'energia electrica». L'indemnisaziun munta tenor las concessiuns a 70 % dalla valur reala da lez temps resp. – el cass dalla concessiun Egschi – a 70 % dils cuosts da construcziun da lezza ga. Tenor il dretg cantunal che vegn medemamein applicaus per quellas concessiuns vegn il substrat dil retuorn dils implonts repartgius mintgamai per la mesadad sin las vischnauncas concessiunarias ed il cantun (per las concessiuns cun in dretg da retuorn ch'ein vegnidas dadas avon 1954 vala la regulaziun speciala dad art. 83 LDAG).
Deutsch: Die insgesamt sechs KWZ-Konzessionen enthalten hinsichtlich des Heimfalls inhaltlich weitest-gehend identische Bestimmungen. Demnach steht den Verleihungsgemeinden das Heimfallrecht im Sinne von Art. 67 Abs. 1 lit. a und b WRG zu. Dies bedeutet, dass die Konzessionsgemeinden «die auf öffentlichem oder privatem Boden errichteten Anlagen zum Stauen oder Fassen, Zu- oder Ableiten des Wassers, die Wassermotoren mit den Gebäuden, in denen sie sich befinden, und den zum Betrieb des Wasserwerks dienenden Boden unentgeltlich an sich ziehen» sowie die «Anlagen zum Erzeugen und Fortleiten elektrischer Energie gegen eine billige Entschädi-gung» übernehmen können. Die Entschädigung beträgt gemäss den Konzessionen 70 % des dannzumaligen Sachwertes bzw. – im Falle der Konzession Egschi – 70 % der seinerzeit aufge-wendeten Erstellungskosten. Laut dem kantonalen Recht, welches auf diese Konzessionen eben-falls Anwendung findet, wird das Heimfallsubstrat je hälftig auf die Konzessionsgemeinden und den Kanton aufgeteilt (wobei für die vor 1954 erteilten Konzessionen mit einem Heimfallrecht die Spezialregelung von Art. 83 BWRG gilt).
Rumantsch: La concessiunaria dad oz, l'OEZ, ha en sia brev dils 8 d'avrel 2021 inoltrau la damonda da renovar las concessiuns existentas a basa dad art. 58a LDA. Tenor art. 58a al. 2 LDA decidan las autoritads cumpetentas silmeins diesch onns avon la scadenza dalla concessiun, sch'ellas ein da principi promtas da renovar quella. Las vischnauncas concessiunarias ston pia decider e communicar lur decisiun all'OEZ tochen il pli tard la fin 2027.
Deutsch: Die heutige Konzessionärin, die KWZ, hat mit Schreiben vom 8. April 2021 gestützt auf Art. 58a WRG das Gesuch um Erneuerung der bestehenden Konzessionen gestellt. Nach Art. 58a Abs. 2 WRG entscheiden die zuständigen Behörden mindestens zehn Jahre vor Ablauf der Konzession, ob sie grundsätzlich zu einer Erneuerung bereit sind. Die Konzessionsgemeinden haben folglich bis spätestens Ende 2027 über das Gesuch um Erneuerung zu entscheiden und ihren Entscheid der KWZ mitzuteilen.
Rumantsch: Las concessiuns dall'OEZ ein limitadas entochen ils 31 da december 2037. Cun la scadenza dalla perioda da concessiun cunvegnida piardan las concessiuns lur vigur. Quei ha d'ina vart consequenzas che concernan il dretg d'utilisaziun e da l'autra vart talas che pertuccan ils possess dils implonts dallas ovras electricas.
Deutsch: Die Konzessionen der KWZ sind bis 31. Dezember 2037 befristet. Mit dem Ablauf der vereinbar-ten Konzessionsdauer erlöschen die Konzessionen ohne Weiteres. Hinsichtlich der Folgen des Erlöschens der Konzessionen ist zu unterscheiden zwischen einerseits den Folgen auf das Nut-zungsrecht und andererseits den Folgen auf das Eigentum an den gesamten Kraftwerksanlagen.
Rumantsch: La scadenza dalla concessiun ha per consequenza ch'il dretg dall'OEZ da far diever dallas auas concedidas scroda e che las vischnauncas concessiunarias san puspei disponer libramein dil diever da quellas. Ils purtaders dalla suveranitad dallas auas san pia decider sezs, sche ed eventualmein era co (ed en tgei dimensiun) els vulan reglar da niev las relaziuns d'utilisaziun dallas auas. Els san renunziar ad in ulteriur diever dallas auas (dar negina concessiun nova pli e persuenter restabilir il stadi oriund), san far diever dallas auas en atgna reschia (agen diever) ni dar ina concessiun nova per il diever dallas auas al concessiunari actual ni ad in niev concessiunari.
Deutsch: Auf das Nutzungsrecht wirkt sich das Ende der Konzession so aus, dass das Recht der KWZ, die verliehenen Gewässer zu nutzen, dahinfällt und damit das volle Verfügungsrecht der Konzessi-onsgemeinden über die Gewässernutzung wiederauflebt. Die Träger der Hoheitsrechte über die Gewässer können damit frei entscheiden, ob und allenfalls wie (auch hinsichtlich des Umfangs) sie die Nutzungsverhältnisse am Gewässer neu regeln wollen. Sie können von einer weiteren Nutzung des Gewässers absehen (womit keine neue Konzession erteilt würde und der ursprüng-liche Zustand wiederhergestellt werden müsste), sie können das Gewässer selber in Eigenregie nutzen (Eigennutzung) oder sie können dem bisherigen oder einem neuen Konzessionär für die Nutzung des Gewässers eine neue Konzession erteilen.
Rumantsch: La damonda tgei che succeda cun il dretg d'utilisaziun suenter la scadenza dallas concessiuns ei da differenziar dalla damonda davart il possess dils implonts electrics. Il destin giuridic dils stabiliments dall'ovra e surtut las consequenzas finanzialas corrispundentas ein in factur impurtont per decider davart il dretg d'utilisaziun futur.
Deutsch: Von der Frage, was bei Ablauf der Konzessionen mit dem Nutzungsrecht geschieht, ist die Frage nach dem Eigentum an den Werksanlagen zu unterscheiden. Das rechtliche Schicksal der Werks-anlagen und vor allem die entsprechenden finanziellen Folgen sind für den Entscheid über die weitere Verfügung über das Nutzungsrecht von erheblicher Bedeutung.
Rumantsch: Tenor las concessiuns dallas auas han las vischnauncas concessiunarias ed il cantun il dretg da retuorn dils implonts el senn circumscret sura (mira lit. a sura). Els san surprender gratuitamein las parts dils implonts bletschas e las parts electromecanicas encunter in'indemnisaziun commensurada. Per l'indemnisaziun da quellas parts dils implonts han l'OEZ, las vischnauncas concessiunarias ed il cantun Grischun concludiu ils 10 da settember 2018 in'aschinumnada cunvegna davart l'indemnisaziun dalla valur. Quella cunvegna reglescha en tgei dimensiun che las vischnauncas ed il cantun separticipeschan allas investiziuns dall'OEZ aunc buc amortisadas entochen la scadenza dalla concessiun igl onn 2037. Il medem mument reglescha ella era la summa d'indemnisaziun per ils implonts electromecanics. Cun pagar la summa cunvegnida (per mintgamai la mesadad entras il cantun e las vischnauncas) ein tut las pretensiuns ton concernent l'indemnisaziun dallas investiziuns da renovaziun sco era concernent las consequenzas dil retuorn dils implonts (quei vala era per las parts electricas) liquidadas. Aschia eis ei gia oz clar tgei cuosts ch'il cantun e las vischnauncas ston pagar per cass ch'els fan diever dil dretg da retuorn dils implonts.
Deutsch: Laut den geltenden Wasserrechtsverleihungen steht den Konzessionsgemeinden und dem Kan-ton das Heimfallrecht im oben umschriebenen Sinne zu (vgl. lit. a oben). Demnach können die benetzten Anlageteile unentgeltlich und die elektromechanischen Anlageteile gegen eine an-gemessene Entschädigung übernommen werden. Hinsichtlich der Entschädigung für diese Anla-geteile wurde zwischen der KWZ, den Konzessionsgemeinden und dem Kanton Graubünden am 10. September 2018 eine sogenannte Restwertvereinbarung abgeschlossen. Im Rahmen dieser Vereinbarung wurde geregelt, inwieweit sich Gemeinden und Kanton an Investitionen der KWZ beteiligen, welche bis zum Konzessionsende im Jahr 2037 noch nicht abgeschrieben sind. Gleichzeitig wurde die Höhe der Entschädigung für die elektromechanischen Anlageteile gere-gelt. Mit der Bezahlung des dort vereinbarten Betrages (je zur Hälfte durch den Kanton und die Gemeinden) sind sowohl die Entschädigung von Erneuerungsinvestitionen als auch die Folgen des Heimfalls (auch bezüglich der elektrischen Anlageteile) per Saldo aller Ansprüche erledigt. Insoweit ist bereits zum heutigen Zeitpunkt klar, welche Kosten auf Kanton und Gemeinden im Falle einer Ausübung des Heimfallrechts zukommen.
Rumantsch: Sche las concessiuns scadidas vegnan renovadas cun il concessiunari actual, scroda il retuorn dils implonts. En quei cass sto il concessiunari indemnisar las partidas, che han il dretg da scadenza dalla concessiun, per la renunzia d'utilisar gratuitamein ils implonts, dils quals la concessiun scada (art. 45 LDAG). La determinaziun dall'indemnisaziun ei caussa dallas partidas involvidas; ella sto succeder tenor ils principis dalla valetaziun dall'interpresa renconuschida en general a sias uras (art. 44 LDAG).
Deutsch: Für den Fall, dass die abgelaufenen Konzessionen mit dem bisherigen Konzessionär erneuert werden, findet der Heimfall nicht statt. In diesem Fall hat der Konzessionär die heimfallberech-tigten Parteien für den Verzicht auf die Beanspruchung der unentgeltlich heimfallenden Anlagen zu entschädigen (Art. 45 BWRG). Die Bestimmung der Entschädigung ist Sache der involvierten Parteien, wobei die dannzumal geltenden allgemein anerkannten Grundsätze einer Unterneh-mensbewertung zur Anwendung kommen (Art. 44 BWRG).
Rumantsch: La suprastonza communala ei perschuadida ch'ils implonts dall'OEZ ein per differents motivs fetg interessants. L'ovra cumpleta ha numerus aspects positivs e possibilitescha in'utilisaziun optimala cun consequenzas giustificablas per igl ambient. A basa da quellas ponderaziuns vulein nus buc approfundar cheu l'opziun da renunziar ad in diever futur dalla forza hidraulica. La damonda che setschenta oz ei en tgei rom che la forza hidraulica duei vegnir utilisada el futur. Pusseivlas ein las suandontas variantas.
Deutsch: Der Gemeindevorstand ist der Überzeugung, dass die Anlagen der KWZ unter verschiedenen Aspekten sehr interessant sind. Das Gesamtwerk weist sehr viele positive Aspekte auf und er-möglicht eine optimale Nutzung mit vertretbaren Umweltauswirkungen. Aus diesen Überlegun-gen wird die Option, auf eine Weiternutzung der Wasserkraft zu verzichten, hier nicht weiter vertieft. Damit stellt sich die Frage, in welchem Rahmen die Wasserkraft künftig genutzt werden soll. Dabei kommen folgende Varianten in Frage.
Rumantsch: Cun giudicar il potenzial dall'ovra hidraulica san las vischnauncas vegnir alla conclusiun ch'ei fa senn d'utilisar quella sezzas ensemen cun il cantun (e da buca dar il dretg d'utilisaziun ad in tierz). La forza hidraulica vegness aschia utilisada el futur en responsabladad dil maun public e sut sia controlla politica. Per in tal diever stuessen las vischnauncas ed il cantun crear ina basa legala corrispundenta per l'utilisaziun dalla forza hidraulica.
Deutsch: Die Gemeinden können bei der Beurteilung des Potentials des Wasserkraftwerks zum Schluss kommen, dass es Sinn macht, dieses selbst – zusammen mit dem Kanton – zu nutzen (und das Nutzungsrecht nicht an einen Dritten zu vergeben). Die Wasserkraft würde dann künftig in der Verantwortung der öffentlichen Hand und unter seiner politischen Kontrolle genutzt werden. Für eine derartige Nutzung müssten die Gemeinden und der Kanton eine entsprechende gesetz-liche Grundlage schaffen, welche die Grundlage für die Nutzung der Wasserkraft bilden würde.
Rumantsch: Cunquei ch'il menaschi d'ina ovra electrica (e cheu ultra da quei sur plirs scalems) ei buc exnum in'activitad administrativa classica, savessen las vischnauncas ed il cantun transferir il dretg d'utilisaziun dall'aua ad in'interpresa publica controllada dad els. Quei savess per exempel esser in'interpresa responsabla per il provediment d'energia d'ina vischnaunca. En damonda vegness la fuorma d'ina societad d'aczias ni – considerond las consequenzas fiscalas – in'instituziun da dretg public. En quei cass fan las vischnauncas ed il cantun diever da lur dretg da retuorn dils implonts existents – ton dils bletschs sco era dils schetgs – ed integreschan quels (sco apport en naturalias) ell'interpresa publica nova fundada dad els. Per che quell'interpresa sappi era nezegiar il dretg dallas auas, ston las vischnauncas sco possessuras dils dretgs dallas auas dar ina concessiun corrispundenta che sto ademplir las pretensiuns dad art. 54 LDA. Las activitads operativas sco la gestiun e la direcziun da fatschenta resp. la commercialisaziun dall'energia san tiarzas interpresas che disponan dalla savida corrispundenta surprender.
Deutsch: Da der Betrieb eines Kraftwerks (und hier zudem über mehrere Stufen) nicht unbedingt eine klassische Verwaltungstätigkeit darstellt, könnten Gemeinden und Kanton das Nutzungsrecht am Wasser auf ein von ihnen beherrschtes öffentliches Unternehmen übertragen. Beispielsweise könnte dies ein lokales Energieversorgungsunternehmen einer Gemeinde sein. Dabei stehen die Form der Aktiengesellschaft oder – mit Blick auf die steuerlichen Konsequenzen – der öffent-lich-rechtlichen Anstalt im Vordergrund. In diesem Fall üben die Gemeinden und der Kanton das Heimfallrecht hinsichtlich der bestehenden Anlagen – sowohl der nassen als auch der trockenen – aus und bringen diese Anlagen (als Sacheinlage) in die neue von ihnen gegründete öffentliche Unternehmung ein. Damit dieses Unternehmen das Wasserrecht auch nutzen kann, ist ihm von den Gemeinden als Inhaber der Wasserrechte eine entsprechende Konzession zu erteilen, wel-che den Anforderungen von Art. 54 WRG genügen muss. Die operativen Tätigkeiten, wie die Geschäfts- und Betriebsführung bzw. die Energieverwertung, können durch Drittunternehmen mit entsprechendem Fachwissen erfolgen.